JohanHeinsen/ENO huggingface dataset:
Ribe Stifts Adresseaviser, 1847-04-09
Jfølge Begjæring af Jens Christian Rabech i Ugiberg i Deiberg Sogn, bliver, Torsdagen den 15. April Formiddag Kl. 10, afholdt offentlig Auction i fornævnte hans Gaard Uglberg, hvori tilforn har været Krohold, som nu ophører, og ved hvilken Auction denne Gaard agtes absolut bortsolgt, om nogenlunde antageligt Bud skeer. Gaarden har Hartkorn Ager og Eng, gl. Matr. 2 Tdr. 1 Skp. 1 Fdkr., trefjerdedeel Alb. og Hartkorn nye Matr. 1 Td. 3 Skpr. 2 Fdkr. 1 enhalv Alb. Af Besætning kan holdes 10 Fæekreaturer, 2 Heste, 12 a 14 Faar, baade Vinter og Sommer. Udsæden er: Rug 8 Tdr., Byg 2 Tdr., Boghvede, 2 Tdr. og Havre 9 a 10 Tdr. Høeavlen er omtrent 20 Læs af Ager- og Engbøe. Jorderne bestaae af sandblandet Muld, og ere for en stor Deel mærglede. Til Eiendommen ligger ogsaa en betydelig Deel Kiær, der er ærdeles tjenlig til Opbrækning og til Brænding. Af Jldebrændsel haves Overflødighed. Gaarden, der ligger 2 Mile fra Ringkjøbing ved den nuværende Landevei, kan strax tiltrædes. Der hviler Ophold paa Gaarden som Kjøberen skal overtage sig, og af Kjøbesummen bliver de Totrediedele at udbetale i Snapsting, hvorimod den ene Trediedeel kan blive staaende i nogle Aar. Eiendommen paavises af Sælgeren, hos hvem Conditionerne fra 6. April førstkommende ligge til Eftersyn. Dersom Gaarden bliver solgt vil umiddelbar derpaa ved Auction blive solgt 2de Stude, 2de Qvier, 1 Ploug, 1 Harve, 1 Vogn med flere Gaards- og Avlsredskaber. Lysthavende indbydes. Bølling Nørre-Herreders Contoir paa Petersminde i Skjern pr. Varde, den 20. Marts 1817. Jansen.
Ribe Stifts Adresseaviser, 1847-04-09
Med dette Nr. følger et Tillæg, som uddeles her i Byen imorgen.
Ribe Stifts Adresseaviser, 1847-04-09
Tillæg til Ribe Stifts-Avis No. 42.
Ribe Stifts Adresseaviser, 1847-04-09
Fredagen den 9 April 1847.
Ribe Stifts Adresseaviser, 1847-04-09
Fra Redaktør Koch i Haderslev have vi modtaget nedenstaaende Atikel af 7. April: "Det, som fortiden beskjæftiger Publikum i Haderslev og dens Omegn, ja, saavidt vi have erfaret, den største Deel af Hertugdømmet Slesvig, er et Brev, som Redaktør Koch under afvigte 25. Februar har skrevet til Professor Flor, men som senere en kommet i Uvedkommendes Hænder og nu benyttes at disse paa en Maade, som man ikke veed, om man mest skal kalde skamløs eller latterlig. Fredag Eftermiddag den 5. Marts kjørte næmlig Prof. Flor med Extrapost fra Haderslev til Slaugaard pr. Sommersted. Med Vognen fulgte tilbage til Postholderiet i Haderslev en Frakke, som var bleven glemt og hvori laae adskillige Papirer, deriblandt ogsaa det omtalte Brev fra Koch til ham. Frakken blev ikke savnet for Løverdag Eftermiddag, og det Brev, som i den Anledning blev afsendt til Tingmand Schmidt i Haderslev, fik denne først om Mandag ved Middagstid. Han gik nu til Postholder Jürg. Raben; men Hr. Raben var fraværende, og Jngen vidste noget om Frakken, heller ikke kunde man finde den nogetsteds. Om Eftermiddagen Kl. 2 bragtes den imidlertid at en Pige fra Rabens, med Tilføiende, at den havde hængt i Kontoret. Schmidt besørgede den nu, indpakket og forseglet, sendt til Rødding. Ved Eftersyn savnede Professoren, saavidt han kunde mindes, ingen af sine Papirer, med Undtagelse af omtalte Brev, som var forsvundet. Kort efter fortalte Rygtet, at herværende Slesvigholstenere udbredte Afskrivter af et Brev fra Redaktør Koch til Prof. Flor, hvortil de besadde Originalen, hvilken var overgiven til Lyna=Redaktøren Schulz. Afskrivterne vedbleve stedse at forøge sig, og efter en 8 Dages Forløb udbredtes Brevet endog i lithographerede Aftryk, udførte som man forsikkrede, af den herværende slesvigholsteensksindede Steentrykker Andersen, efter en, i saa Tilfælde fornøden Præparatur=Kopie af bemeldte Schulz Endelig fortælles i de sidste Dage, som ganske vist, uagtet det klinger ligesaa utroligt som taabeligt, at 12 af Byens patriotiske Borgere have strax efter Brevets Fangst sendt Afskrivter, sidemerede af Advokat P. Gottfriedsen, til Overretten i Slesvig, til Overappellationsretten i Kiel, til den Slesvig=Holsteenske Regering paa Gottorp, til det Slesvig=Holsteen-Lauenborgske Kancelli i Kjøbenhavn og først og fornemmelig til Hs. Maj. Kongen, til hvem bemeldte 12 Borgere desuden have indsendt en allerunderdanigst Forestilling, som skal gaae ud paa, at da Hs. Majestæt nu af vedlagte sidemerede Brev har det klareste Beviis for Propagandens forbryderske Hensigter mod Konge, Folk og Land, saa venter man, at de ville blive alvorligen afstraffede og satte ud af Stand til at fremture i deres farlige Umtriebe" osv.
Ribe Stifts Adresseaviser, 1847-04-09
Foruden alt dette sættes de forfærdeligste Rygter i Omløb. – Da vi have erfaret, at mange af vore Venner, som naturligt, ere blevne fatte i Skræk ved disse Rygter, troe vi lettest at kunne berolige dem ved at aftrykke Brevet selv, med den bemærkning, at, saa mange Lithographier der end ere udbredte, saa ere vi selv dog først for nogle Dage siden kommen i Besiddelse af et Exemplar. Man vil forundre sig over, ikke at kunne finde Noget af Det deri, som vore Slesvigholstenere have opdaget, hvilke maae være i Besiddelse af en særegen Fortolkningskunst, for at komme til den Forstaaelse af Brevets Jndhold, som de gjorte Skridt bære Vidne om. Man vil forgjeves lede efter noget Spor af stats eller majestæts forbryderske Hensigter, forgjeves lede efter noget Anslag til Folkeoprør mod Konge og Øvrighed; man vil see, at Brevet kun omtaler en Plan til den danske Nationalitets Bevarelse i Mellemslesvig, til den slesvigske Forenings Opløsning for at omdanne den til et Samfund for Rødding Høiskole. Nogle Udtryk, som: "at begrave den afdøde slesvigske Forening, at bringe Regeringen i vort Ledebaand, at drage Regeringspræsident Kammerherre v. Scheel, ind i vor "Strudel (d. e. faae Regeringen til at arbeide paa den danske Nationalitets og ikke blot paa Statseenhedens Bevarelse) ofve, ville, offentlig fremførte, klinge naragtige, i et Privatbrev derimod, der blev nedskrevet i den største Skyndsomhed, og til en Mand, som ikke var istand til at misforstaae noget Ord, staae de kun som det oprømte Sinds frie og flygtige Tanker.
Ribe Stifts Adresseaviser, 1847-04-09
Brevets Jndhold er følgende Haderslev den 25. Febr. 47. Høiædle og velbyrdige Hr. Professor, Vedlagt modtager De Lorenzens Beretning. Den giver et traurigt billede og hine Egne, som vi aabenbar have forsømt for meget ved bestandig at svømme omkring her i Amtet og indskrænke os til dette lille bitte Terrain, hvis Nationalitet dog bortviftes som en Røg, naar Mellemslesvig nu om kort Tid bliver tydsk. – Vi kunne altsaa ikke godt blive staaende ved den Punkt, at have kastet Blikket paa hine sørgelige Egne, for at faae at vide, fra hvem Kirkesprog=Spørgsmaalet er udgaaet, – net, men for nu her at opslaae vort Værksted. Hvorledes dette skal skee, det er en stor Opgave, men som snart maa løses. Alle de Jern vi her i Amtet have i Jlden, bør fra nu af underordnes, hvad der ansees for hensigtsmæssigst til Midtslesvigs Gjenfrelse. Det er frygteligt som disse arme Egne ere forsømte, midt under et 10 Aars heftigt Arbeide til Slesvig, altsaa ogsaa til disse Egnes Frelse. - Klogskab maa især i det første Aar ledsage hvert af vore Fjed. Men lang Kamp har ogsaa skjænket os Erfaring og mangehaande Jndsigter. Det er ikke nu, som i 1837. og 38, da vi i flere Henseender buldrede paa blinde og ofte kun til vor egen Skade; vi ville heller ikke gaae frem, som salig Lorenzen, der hvergang forud ved en Trompet lod Fjenden vide, naar han vilde udføre en Koup. Stille, forsigtig, utrættelig maae vi sætte os fast i ethvert Sogn. Regeringens store Forseelser i hine Egne kunne maaskee omvendes og blive et Gode; derved, at den overbevises og sine Feilgreb og bevæges til bedre Forholdsregler herefter. Alle Fortydskningspræster og Lærere burde denunceres, angives og straffes. Det, at ville udrydde Almuens danske Sprog maa ogsaa af Regeringen ansees for en farlig Forbrydelse. – Det maa derfor ligesaa fuldt være vor Opgave at faae Regeringen i vort Ledebaand, selv om den var russisk eller chinesisk, som at forløse Tusinde af aandelig fangne Landsmænd. - J en Audiens, som v. Scheel her gav L. Skau, vil Præsidenten have foreslaaet den slesvigske Forenings Oplysning, da den dog tilligemed alle politiske Foreninger om kort Tid vil blive opløst alligevel. – Jeg søger forgjeves efter nogen Grund til at lade den slesvigske Forening henligge ubegravet; død er den forlængst. Der kan kun være tale og Begravelse eller Jkke-Begravelse.
Ribe Stifts Adresseaviser, 1847-04-09
Til den Ende er Generalforsamling fastsat til paa Mandag, og haaber jeg at have Dem under mit Tag, allerede paa Søndag, for forud at kunne tale lidt. Schmidt er mindre for Begravelsen, men han seer overhoved ikke nøie, hvorledes det Hele staaer og lader sig hilde fast af enkelte, ofte besynderlige Grundsætninger, Anskuelser osv. - Vi drage Scheel ind i vor Strudel, dersom vi hurtig følge hans Vink: vi gjøre som Rusland, skjenke Østerrig Krakov (den slesvigske Forenings Liig) medens vi besætte "Moldov og Vallakiet. Den ene Tjeneste er den anden værd. J Henseende til Høiskolen kunde man ovenpaa constituere et Actieselskab, hvortil der allerede er nogle Materialier i Elevhusets c. 60 Aktionærer. Disse kunne under disse Omstændigheder let suppleres til 100, hvorved flere Penge indkom. Men i dette Tilfælde, maatte der gaaes aabent tilværk. Jeg mærker, mellem os sagt, at der er megen Hast paa Færde med at faae en ny Kontrakt oprettet paa Høiskolen. Dette anseer jeg for meget uheldigt paa en Tid, da saa store Ting, som gribe ind i alle vore Stillinger, staae til Udførelse. Hvad om man om nogle Maaneder kunne ansee de derfor udgivne Penge for spildte? Da det maa ansees for meget vigtigt, at Høiskolens Anliggender kunne blive populære, som de ved Sagens hidtilværende Gang ikke ere blevne, saa maatte fra nu hertil ingen Leilighed spildes. Hvad skader det Skolens Aand og aandige Virksomhed, at en Deel Bønder glæde sig ved dens Steen og Jord. Dog Papiret, som der bør spares paa, forbyder mig at skrive mere. Kom snart Deres Koch."¬
Ribe Stifts Adresseaviser, 1847-04-09
J Anledning af ovenstaaende Brevhistorie har Hr. Professor Flor idag indgivet følgende Begjering til Politiet: "Til det kongelige Politiamt i Haderslev.
Ribe Stifts Adresseaviser, 1847-04-09
Fredag den 5. Marts kjørte jeg fra Haderslev til Slaugaard med Extrapost J Vognen blev en mig tilhørende Frakke glemt, hvori laae adskillige Papirer: deriblandt et aabnet Brev fra Reed. Koch til mig. Da jeg fik Frakken tilbage, fandt jeg de andre Papirer i Lommerne; men det nævnte Brev var forsvundet. Dette cirkulerer nu, som bekjendt, i mangfoldige Afskrifter og Lithografter. Jeg udbeder mig derfor ærbødigst af det Kgl. Politiamt i Haderslev, at Det vil behage at lade undersøge, paa hvilken Maade Brevet er kommet i fremmed Mands Værge, og hvem der har fordristet sig til at afskrive, lithografere og udbrede en Privat-Correspondence. Tillige udbeder jeg mig bemeldte Brev som min retmæssige Eiendom tilbageleveret. p. t. Haderslev, d. 3 April 1847. Flor.
Ribe Stifts Adresseaviser, 1847-04-09
Bekiendtgjørelser. At jeg i Gaar Eftermiddag Kl. 121, efter 1 1/2 Dags Sygeleie, ved Døden pludseligen blev berøvet min elskede Mand og vore 5 Børns ømme og kjærlige Fader J. K. Windfeld, 58 Aar gammel, undlader jeg ikke herved sørgeligst at bringe til fraværende Families og Venners Kundskab.
Ribe Stifts Adresseaviser, 1847-04-09
Hvad jeg og vore 5 Børn har tabt ved den Bortgangnes for os altfor tidlige Død, vil erkjendes af alle med hvem han havde staaet i Berørelse. Tanderup den 2 April 1817. Margrethe sal. Windfeld, født Ganer.
Ribe Stifts Adresseaviser, 1847-04-09
Ved en blid og rolig Død behagede det Forsynet i Eftermiddag Kl. 3 at bortkalde min elskede Mand Teubner Hansen, Kjøbmand og Gjæstgiver i Varde, efter 3de Dages Sygeleie i hans Alders 69de og vort lykkelige Ægteskabs 40de Aar. Dette for mig og vore 3de Døttre – hvoraf kun een er ugift smertelige Tab, bringes herved til Families og Venners Kundskab. Varde, den 2 April 1847. Den Afdødes Enke. Sommerhalvaaret paa Rødding Høiskole.
Ribe Stifts Adresseaviser, 1847-04-09
De som ønske for den kommende Sommer at optages som Elever ved Rødding Høiskole, anmodes om senest inden April Maaneds Slutning at tilstille Undertegnede Underretning derom. Halvaaret tager sin Begyndelse Tirsdagen den 11. Mai. Rødding Høiskole d. 16. Marts 1847. Fr. Helweg, Høiskolens Forstander.
Ribe Stifts Adresseaviser, 1847-04-09
Ho og Halm faaes billig hos Nicolay Hansen i Ribe.
Ribe Stifts Adresseaviser, 1847-04-09
1000 Rbd. af Ribe Skolevæsens Midler skulle indkomme i 11. Juni Termin d. A. for strax at udsættes paa Rente mod tilbørlig Sikkerhed. De, som attraae saadant Laan, ville behage at henvende sig til Procurator Tvede i Ribe.
Ribe Stifts Adresseaviser, 1847-04-09
Af Domkirkens Midler kan i næste 11. Juni Termin bekommes tillaans 4 a 500 Rbd. imod anordningsmæssig Sikkerhed. Ribe den 1 April 1847. Ørbech, Kirkeværge.
Ribe Stifts Adresseaviser, 1847-04-12
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Mandagen den 12. April. No 43.
Ribe Stifts Adresseaviser, 1847-04-12
Blandinger. Efterretningerne fra Jrland ere endnu langt fra at lyde tilfredsstillende. Udvandringerne vare ved, og ifølge "Times, ere i forrige Maaned over 50,000 Jrlændere ankomne til Liverpool. Jkke mindre end 400 Skomagere ere udvandrede fra Dublin, fordi de intet Arbeid havde. Feberen fortsætter sine Ødelæggelser paa Øen, og alle Hospitaler ere overfyldte af Syge. - Paa den anden Side mældes, at Jordernes Dyrkning nu ere i fuld Gang og paa nogle Steder allerede temmelig vidt fremmet, samt at Godebesidderne overalt forstrække deres fattige Forpagtere med Sædekorn.
Ribe Stifts Adresseaviser, 1847-04-12
En Skrivelse fra Gorea paa Kysten af Senegal mælder, at de der stationerede brittiske og franske Skibe strengt blokere de Punkter, paa hvilke der findes Slavedepoter. Jblandt de af Englænderne indsluttede Steder var Gallinas, hvor en stor Mængde Negerslaver vare forsamlede for at udføres til Amerika og Vestindien. Da deres Eiermænd nu ikke kunde komme af med dem, saa besluttede de at ombringe dem for at spare Omkostningerne ved deres Underhold, og paa 200 af dem afskare de virkelig ogsaa Hovederne, hvilke de satte paa Pæle. Nogle franske Officerer gjorde Forestillinger mod dette Slagteri, men Høvdingerne svarede: Hvad ville J Naar J hindre os i at erhverve Penge ved Salget af vore Fanger, saa maae vi vel bringe dem af Dage. En Operation, der for ikke lang Tid siden foretoges paa Tommelsingeren paa en ung kraftig Mand i Wiesbaden, hvorved Jndaandelsen af Svovlæther blev anvendt, havde et paafaldende ugunstigt Udfald. Efterat næmlig den bevirkede Bedøvelse havde varet omtrent 2 Minuter, vaagnede den unge Mand under Operationen og henfaldt i et saadant Raseri, at der behøvedes flere haandfaste Mænd for at beskytte Omgivelsen for Udbrudet af dette Raseri. Først efter et Kvarteers Forløb indtraadte igjen den fulde Bevidsthed. Operationen blev derpaa lykkelig fuldbragt. En videre skadelig Eftervirkning af den indaandede Svovlæther sporedes ikke hos den Opererede.
Ribe Stifts Adresseaviser, 1847-04-12
Indenlandske Efterretninger. J Nationalbankens Repræsentantmøde i Torsdags Aftes meddeeltes Bestyrelsen det kongelige Svar paa Bankens Andragende om Seddelforøgelsen. J Svaret er der stillet Bestyrelsen tvende Alternativer for denne Forøgelse. Efter det Første kan Forøgelsen finde Sted under det ældre bestemte Forhold af Sedler til Sølv, naar Banken forpligter sig til at inddrage Sedlerne som lyde paa Een-Rigsbankdaler, og derhos sørger for den fornødne Udmyntning. Efter det andet Alternativ kan Seddelforøgelsen kun finde Sted naar Sølvfonden for den nye Emission af Sedler bliver 3/4, nemlig 1/4 i Mynt og 1/4 i Sølvbarrer, i Forhold til Summen af de forøgede Sedler. Repræsentanterne have besluttet, at Directionen skulde afgive Betænkning over det kongelige Svar, og at et nyt Møde skulde finde Sted om 4 Uger. (B. T.)¬
Ribe Stifts Adresseaviser, 1847-04-12
Et hannoveransk Blad vil fra sin Korrespondent i Kiel være underrettet om, at det ikke er usandsynligt, at Stænderne i Hertugdømmerne denne Gang vil blive sammenkaldte ualmindelig tidligt, for at flere vigtige Lovudkast, som de forrige Stænder løb fra, kunne blive behandlede og tilendebragte, da Hs. M. Kongen efter Forlydende, ikke vil gjøre Brug af sin Ret til at lade dem provisorisk emanere som Lov.
Ribe Stifts Adresseaviser, 1847-04-12
En dansk Borger i Kongeriget beretter i Flyveposten: "Resultatet af Debatterne pro et contra fra slesvigholsteensk og dansk Side viser sig nu omsider at være: at hvorledes Tidemann og Konsorter end vende op og ned paa Sagen, bliver den nogne urokkelige Sandhed: at den danske Borger i den Grad er forurettet ved Skattefordelingen, at medens Slesvigholstenerne svarer fire og en halv Rbd. aarlig pr. Hoved, svarer den danske Borger fem og en halv. Endvidere udvise Finantsregnskaberne, at, medens Hertugdømmernes Skatter overstiger Gjennemsnitsberegningen med tyve tusinde Rbd., overstige Kongerigets med femhundrede tusinde Rbd.
Ribe Stifts Adresseaviser, 1847-04-12
Jfølge Pretz. Wochbl. skal Konferentsraad Donner, have forskrevet Kartofler direkte fra Amerika til Bønderne paa hans Godser Bredenet og Rethwisch, de ere allerede komne og skulle, som det hedder, uddeles uden Betaling til Lægning. – Samme Godseier sender ogsaa betydelige Kvantiteter Hør, for at uddeles paa hans Godser blandt de fattige Dagleiere, som ved at spinde og væve det derved have en stor Lettelse i deres betrængte Stilling. Lærredet gaaer for Størstedelen til Altona.
Ribe Stifts Adresseaviser, 1847-04-12
Fra Rendsborg har Berl. Tid. modtaget følgende Efterretning om en ædel Daad, Søndagen den 28. Marts legede en Deel Børn ved Kranværket i Rendsborg paa det Sted hvor Skibene lodse og lade, da ved Uforsigtighed en ung Pige 12 Aar gammel styrtede i Eideren. Dette Barn havde uden Tvivl tilsat Livet, hvis ikke Hr. Toldkontroller Ferd. Sand, der tilfældigviis fungerede i Toldpakhuset, ved Raabet om Hjælp var ilet til, og uden at ændse Faren havde styrtet sig i Floden da hun tredie Gang forsvandt fra Vandets Overflade. Svær var Kampen han havde at bestaae, krampagtig omslyngede Pigen hans Hals og hans høire Arm, 2 Gange forsvandt de begge fra Flodens Overflade, dog ved Anstrængelse og egen Livsfare fravristede han Døden sit udkaarne Bytte og bragte den unge Pige til Flodens Bredde og i Familiens Arme. En kongelig Resolution af 26 Febr. d. A. tilsteder. Brugen af den af Præsterne Meyer i Vilstrup og Boesen i Fielstrup bearbeidede Samling af kirkelige Sange ved den offentlige Gudstjeneste i de Sogne i Hertugdømmet Slesvig, der staae under den slesvigske Generalsuperintendents Opsyn, og i hvilke Kirke- og Skolesproget er Dansk, hvis disse Menigheder ønske det. Den slesvig-holstenske Regering har i Henhold til en Kancelliskrivelse af 6. Marts meddeelt Vedkommende dette til videre Bekjendtgjørelse med Tilføiende, at der Jntet fandtes at erindre mod, at der paa Titelbladet af de fremtidige Oplag af ovennævnte Samling trykkedes dens Autorisation til Brug i Kirker og Skoler, i Henhold til ovennævnte allerhøieste Resolution. (Danv.)¬
Ribe Stifts Adresseaviser, 1847-04-12
Et Cirkulære, fra den slesvig-holstenske Regering indskærper ifølge allerhøieste Reskript til det slesvigholsteen-lauenborgske Kancelli, begge Hertugdømmernes samtlige Skoleøvrigheder, at de ved Ansættelsen af ledige Skolelærerembeder nøje følge de med Hensyn til Kundskab i den indbyrdes Undervisningsmethode udstædte Bestemmelser. J en Rapport fra vedkommende nedsatte Kommission til Hs. Majestæt er der næmlig ført Klage over, at Bestemmelsen og Vedlæggelsen af Vidnesbyrd om Aspiranternes Kundskab i denne Undervisningsmethode og Dulighed til at anvende den næsten intetsteds blev iagttaget. (Dyk.)
Ribe Stifts Adresseaviser, 1847-04-12
Den Undersøgelse, som Prof. Flor har forlangt i Anledning af det ham frakomne Brev, er af Politiet i Haderslev foretagen; bemeldte Brev er i Original blevet udleveret, navnlig af Lyna=Redaktøren Schulz under det Foregivende, at han en Dag havde fundet det paa sit Bord. Forresten skal ingen videre Oplysninger være fremkomne. (Dvk.)J "Dannevirke læses en Artikel af Prof. Flor i Rødding, hvori han besvarer det Spørgsmaal, bør Bondesønnerne besøge Høiskolen om Sommeren eller kun om Vinteren, Professoren mener, at Forældre, som vil deres Sønners Vel, ikke bør forhindre dem fra at forblive paa Høiskolen ligesaafuldt om Sommeren som om Vinteren, da flere Gjenstande kun kunne læres om Sommeren, saasom Svømning, Landmaaling, Botanik, ligesom Eleverne kun om Sommeren kunne drage Nytte af de paa Høiskolen indrettede Forsøgsamling med forskjellige Kornsorter, Bælg- og Rødfrugter, Humlehaven, Træskolen &c. Herregaarden "Petersholm, en halv Fjerdingvei fra Veile, er den 7. ds. med størstedelen af Besætning og Jnventarium, bleven solgt for 76,000 Rbd. r. S. af Hr. Proprietær Kjer til Hr. Adjunkt T. Hansen af Aalborg. Tiltrædelsen skeer til 1. Mai d. A. (Veile Av.)¬
Ribe Stifts Adresseaviser, 1847-04-12
"Flensb. Zeit. og flere Blade henlede, i Frygten for en stigende Dyrtid, Tanken paa en hæmmende Udførselstold paa Korn. Et saadant Forslag er i vort Land, – siger Aalb. Avis - hvor Produktion og Export er vor hele aktive Handelsbilance og Velstands Betingelse, saa ufornuftigt, at man vistnok kan holde sig overbeviist om, at Regeringen ikke laaner Øre til nogen Forestilling herom, især da Regeringen agter saalidet at beskytte Jndustrifliden ved Jndførselstolde og saaledes idetmindste maa give Ex porten sin største Udvikling, ikke at tale om, at en Mængde af Handelsafslutninger ere kontraberede paa successive eller sildigere Udskibninger, og et Toldpaalæg saaledes vilde gribe ind i Handelen med total Forstyrrelse. En større Dyrtid end den kommunale Hjælpsomhedspligt imod de Fattige kan afbøde, kan desuden i vort Land aldrig være at befrygte, da der ikke hos os vil kunne opstaae nogen Totalmangel og yderligere Resourcer desuden ligge os nær. Saaledes udbyde allerede Kjøbmænd i Odense Leverance af østersøisk Rug i Mai og Juni Maaned til 8 1/2 Rbd. Rigtigere havde det derimod været, om man iaar havde forbudt Kartofler og Korns, allerede i deres Natur og Produktets Følger misbrugende, Anvendelse til Brændeviinsbrænding, men et Forbud herimod vilde nu tildeels komme forsilde, da Brændingen af sig selv paa denne Aarstid snart ophører, om den ikke paa de fleste Steder alt er ophørt.
Ribe Stifts Adresseaviser, 1847-04-12
Udnævnelser. Under 30. Marts har Hs. Majestæt udnævnt Allerhøistsammes Gesandt ved det franske Hof,
Ribe Stifts Adresseaviser, 1847-04-12
Kammerherre Grev Moltke, Storkors af Dannebrogen og Dannebrogsmand, til Geheime-Konferentsraad med RangriI. Klasse Nr. 13 efter Rangforordningen. Under 31. Marts er Baron P. F. Bille-Brahe udnævnt til Artache ved Gesandtskabet i Paris. Unders. Digter Kopiist i det kongelige Generaltoldkammer- og Kommerce-Kollegium Kand- juris A Paulli, udnævnt til Told- og Konsumtionsinspektør i Frederikssund. Under f. D. er beskikket, ordineret Katechet og første Lærer ved Borgerskolen i Stege S. Wulff til Sognepræst for Ulsøe og Braabye Menigheder i Sjælland (Overdirectoren for Gisselfeld Kloster udøver jus proponendi til dette Sognekald; hidtilværende personel Kapellan for Sønder vissing og Voerladegaard Menigheder i Aarhuus Stift S. Hørbroe til personel Kapellan hos Sognepræsten for Todberg og Meilbye Menigheder i samme Stift, Præsten ved den lutherske Menighed paa St. Croir H. Hauschell til tillige at overtage Missionær-Embedet sammesteds. Under 3. ds. er beskikket: Sognepræst for Ørslevkloster og Orum Menigheder, i Viborg Stift, P. C. Peterien, til Sognepræst for Orting og Falling Menighed i Aarhuus Stift; Sognepræst for Tørring og Heldum Menigheder i Ribe Stift, C. F. Dreyer, til Sognepræst for Bøvling og Flynder Menigheder i samme Stift; personel Kapellan for Ørsted Menighed. J. C. Jacobsen, til Sognepræst for Hellenæs Menighed i Fyens Stift; personel Kapellan paa eget An- og Tilsvar for Greis og Sindberg Menigheder i Ribe Stift, A. L. Løve, til Vice pastor for Jernved Menighed under samme Stift. B. T.)